stanford-oval/wikipedia huggingface dataset:
משפט המושבעים של קונדורסה
המשפט > דוגמה לנכונות המשפט

נניח 3 פרטים עם כישורים זהים. אם ההחלטה מתקבלת לפי פרט אחד, ההסתברות להגיע להחלטה הנכונה היא  p.
אם ההחלטה מתקבלת לפי רוב פשוט אז ההסתברות להגיע להחלטה הנכונה היא  p^{3}+3(1-p)p^{2}, כאשר  p^{3} מציג את המצב ששלושתם צודקים ו -  3(1-p)p^{2} מציג את המצב שאחד טועה ושניים צודקים.
בגלל ש p<p^{3}+3(1-p)^{2}  לכל  0.5<p, כלל החלטה של רוב פשוט עדיף על פני החלטה של פרט אחד.
חריגות בהנחות המשפט

במאמר משנת 1982, בחנו החוקרים שמואל ניצן ויעקב פרוש מצב בו ההנחה כי כל הפרטים זהים בכישוריהם אינה מתקיימת. פרוש וניצן טענו כי במצב זה משפט ההחלטה האופטימלי הוא כלל רוב משוקלל שבו כל אחד מהפרטים מקבל משקל שונה בהתאם לכישורים שלו והמשקולות נקבעות לפי  W_{i}=\ln {\Bigl (}{\frac {p_{i}}{1-p_{i}}}{\Bigr )} וההחלטה מתקבלת לפי  F=\mathrm {sign} (\sum _{n=1}^{n}{w_{i}}{x_{i}}) כאשר  \mathrm {sign}  זו פונקציית הסימן. מספר האופציות לווקטורי החלטה שונים עומד על  (2)^{n} ומספר אופציות לפונקציית ההחלטה האפשריות הוא  2^{2^{n}}.
ככל שמספר הפריטים גדול יותר, כך מספר וקטורי החלטה ומספר האפשרויות לפונקציית החלטה גבוהים יותר. כללי ההחלטה האופטימליים (שאיתם מגיעים להסתברות הגבוהה ביותר להחלטה נכונה) יכולים להיקבע לפי החלטת הפרט בעל הכישורים הגבוהים ביותר בלבד (מומחה), מומחה וסגן, מומחה ושני סגנים, רוב פשוט וכו'.
בדוגמה הנ"ל ניתן לראות את ההחלטה המתקבלת בשלושה פרטים לפי כלל רוב פשוט ולפי החלטת פרט אחד.
| החלטה של פרט 1 | החלטה של פרט 2 | החלטה של פרט 3 | כלל החלטה לפי פרט 1 | כלל החלטה רוב פשוט |
| --- | --- | --- | --- | --- |
1
| 1 | 1 | 1- | 1 | 1 |
| 1 | 1- | 1 | 1 | 1 |
| 1 | 1- | 1- | 1 | 1- |
| 1- | 1 | 1 | 1- | 1 |
| 1- | 1 | 1- | 1- | 1- |
| 1- | 1- | 1 | 1- | 1- |
1-
לכן, במצב של שלושה פרטים, יש שמונה אופציות לוקטורי החלטה שונים ( 2^{3}) ו-256 אופציות לפונקציות החלטה שונות ( 2^{2^{3}}).
לצורך המחשה נתייחס לדוגמה הבאה:
מצב בו יש שלושה פרטים השונים בכישוריהם  p_{1}>p_{2}>p_{3}>0.5 ומטרתם זהה. קיימים שני כללי החלטה אפשריים - לפי המומחה בלבד או לפי רוב פשוט. על מנת להכריע מהו הכלל האופטימלי ניעזר במשוואה הבאה:
{\frac {p_{1}}{1-p_{1}}}<{\frac {p_{2}}{1-p_{2}}}\cdot {\frac {p_{3}}{1-p_{3}}}
אם הביטוי הנ"ל מתקיים, כלל ההחלטה האופטימלי הוא רוב פשוט. כלומר, ההסתברות להגיע להחלטה הנכונה גבוהה יותר לפי רוב פשוט על פני מומחה בלבד. בנוסף, ניתן להגיע לכלל האופטימלי בעזרת כלל רוב משוקלל.
נניח כישורים שונים לכל פרט.
p_{1}=0.9,\ p_{2}=0.8,\ p_{3}=0.6
משקולות הפרטים:
W_{1}=\ln {\Bigl (}{\frac {p_{1}}{1-p_{1}}}{\Bigr )}=\ln {\Bigl (}{\frac {0.9}{0.1}}{\Bigr )}=2.19
W_{2}=\ln {\Bigl (}{\frac {p_{2}}{1-p_{2}}}{\Bigr )}=\ln {\Bigl (}{\frac {0.8}{0.2}}{\Bigr )}=1.38
W_{3}=\ln {\Bigl (}{\frac {p_{3}}{1-p_{3}}}{\Bigr )}=\ln {\Bigl (}{\frac {0.6}{0.4}}{\Bigr )}=0.4
נקבל פונקציית החלטה:
F=\mathrm {sign} (2.19x_{1}+1.38x_{2}+0.4x_{3})
אם שני הפרטים עם הכישורים הנמוכים יותר מחליטים ההפך מהחלטת הפרט ה"מומחה", נניח  x_{1}=+1,x_{2}=-1,x_{3}=-1
נקבל שהפונקציה חיובית, כלומר כלל מומחה עדיף על פני כלל רוב פשוט. לא משנה מה יחליטו שני הפרטים הפחות כישרוניים, ההחלטה תתקבל לפי הפרט הראשון בלבד.
הערה: ניתן לראות כי המשקל של פרט שכישוריו קטנים מ 0.5, יהיה שלילי (כי  1-p_{i}>p_{i}). כלומר עדיף לעשות הפוך ממה שהוא אומר, זה מסביר למה משפט קונדורסה נכון רק בהנחה שכישורי כל הפרטים גדולים מ 0.5.
ראו גם

תבחין קונדורסה
פרדוקס ההצבעה
לקריאה נוספת

ברג ס. ופרוש י' (1998), קבלת החלטות קוקטיבית בהיררכיות.
דן אריאלי, לא רציונלי ולא במקרה, הוצאת מטר, 2008.
הערות שוליים

↑  Shmuel Nitzan, Jacob Paroush, Optimal Decision Rules in Uncertain Dichotomous Choice Situations, International Economic Review 23, 1982, עמ' 289–297 doi: 10.2307/2526438
מרקוס ת'ורמאייר

מרקוס ת'ורמאייר (באנגלית: Markus Thormeyer; נולד ב-25 באוגוסט 1997) הוא שחיין קנדי, זוכה מדליית ארד מאליפות העולם (בודפשט 2017) במשחה שליחים משולב 4x100 מטר חופשי ומדליית ארד במשחקי חבר העמים (גולד קוסט 2018) במשחה ל-100 מטר גב.
ביוגרפיה

ת'ורמאייר נולד בניומרקט שבאונטריו, וגדל בדלתה. בשנת 2015 עבר לוונקובר לאחר שסיים את לימודיו בתיכון כדי להתאמן במרכז "היי פרפורמנס". בנוסף לעיסוקו בספורט הוא גם בוגר תואר ראשון במדעי הסביבה מאוניברסיטת קולומביה הבריטית.
ת'ורמאייר החל לשחות בגיל 10 במועדון השחייה מרקהאם שבמרקהאם, אונטריו, אך עבר לדלתה שבקולומביה הבריטית זמן קצר לאחר מכן. הוא המשיך לשחות במסגרת מועדון השחייה וינסקיל דולפינס עד סיום לימודיו בתיכון.
ביוגרפיה > 2015

במשחקים הפאן-אמריקאיים שנערכו בטורונטו באפריל 2015 זכה ת'ורמאייר במדליית כסף במשחה שליחים 4x100 מטר חופשי לאחר ששחה בשלב המוקדמות, כשחיין ראשון הוא קבע תוצאה של 49.82 שניות. נוסף לכך, הוא סיים במקום שביעי במשחה ל-100 מטר גב בתוצאה של 55.52 שניות, בשלב המוקדמות הוא קבע תוצאה של 55.26 שניות ובמקום 19 במשחה ל-200 מטר גב בתוצאה של 2:08.93 דקות.
באליפות העולם לנוער שנערכה בסינגפור בסוף אוגוסט אותה שנה הוא זכה במדליית זהב במשחה שליחים משולב 4x100 מטר חופשי, ביחד עם פני אולקסיאק, טיילור ראק וחוויאר אסבדו בשיא עולם חדש לנוער של 3:27.71 דקות, לפני אוסטרליה (3:28.59 דקות) ורוסיה (3:28.79 דקות). כשחיין שני הוא קבע ב"זינוק שליחים" תוצאה של 48.77 שניות.
ביוגרפיה > 2016

באולימפיאדת ריו דה ז'ניירו (2016) הוא סיים במקום שביעי במשחה שליחים 4x100 מטר ביחד עם סנטו קונדורלי, יורי קיסיל ואוון ואן מרקרק בתוצאה של 3:14.35 דקות. כשחיין שלישי הוא קבע ב"זינוק שליחים" תוצאה של 48.40 שניות.
ביוגרפיה > 2016 > מדליית ארד באליפות העולם (בריכת 25 מטר)

באליפות העולם (בריכת 25 מטר) שנערכה בווינדזור, אונטריו קנדה שנערכה בדצמבר אותה שנה הוא זכה במדליית ארד במשחה שליחים משולב 4x50 מטר חופשי ביחד עם יורי קיסיל, מישל טורו וסנדרין מיינוויל בשיא לאומי חדש של 1:29.83 דקות, אחרי רוסיה (1:29.73 דקות) והולנד (1:29.82 דקות). כשחיין שני הוא קבע ב"זינוק שליחים" תוצאה של 21.28 שניות. נוסף לכך, הוא סיים במקום שביעי במשחה שליחים 4x100 מטר חופשי (3:09.96 דקות), כשחיין שני הוא קבע ב"זינוק שליחים" תוצאה של 47.57 שניות, במקום 12 במשחה שליחים 4x200 מטר חופשי (7:04.78 דקות), כשחיין ראשון הוא קבע תוצאה של 1:45.76 דקות, במקום 22 במשחה ל-200 מטר חופשי (1:45.36 דקות), במקום 25 במשחה ל-200 מטר גב (1:57.11 דקות), במקום 28 במשחה ל-100 מטר גב (53.15 שניות) ובמקום 46 במשחה ל-100 מטר חופשי (48.85 שניות).
ביוגרפיה > 2017 > מדליית ארד באליפות עולם

באליפות העולם שנערכה בבודפשט, הונגריה, בסוף יולי 2017 הוא זכה במדליית ארד במשחה שליחים משולב 4x100 מטר חופשי, לאחר ששחה בשלב המוקדמות, כשחיין שני הוא קבע ב"זינוק שליחים" תוצאה של 49.35 שניות. נוסף לכך, הוא סיים במקום שישי במשחה שליחים 4x100 מטר חופשי בתוצאה של 3:15.25 דקות, כשחיין שני הוא קבע ב"זינוק שליחים" תוצאה של 48.51 שניות, במקום 14 במשחה שליחים 4x200 מטר חופשי בתוצאה של 7:17.36 דקות, כשחיין שני הוא קבע ב"זינוק שליחים" תוצאה של 1:50.46 דקות ובמקום 44 במשחה ל-200 מטר חופשי בתוצאה של 1:50.23 דקות
ביוגרפיה > 2018

במשחקי חבר העמים שנערכו בגולד קוסט, קווינסלנד, אוסטרליה בתחילת אפריל 2018 הוא זכה במדליית ארד במשחה ל-100 מטר גב בתוצאה של 54.14 שניות, אחרי מיץ' לרקין (53.18 שניות) וברדלי וודוורד (53.95 שניות), שניהם מאוסטרליה. נוסף לכך, הוא סיים במקום חמישי במשחה ל-200 מטר גב בתוצאה של 1:57.82 דקות, במקום תשיעי במשחה ל-100 מטר חופשי בתוצאה של 49.22 שניות, מקום חמישי במשחה שליחים 4x100 מטר חופשי (3:16.98 שניות) מקום רביעי במשחה שליחים 4x200 מטר חופשי (7:14.12 דקות) ובמקום חמישי במשחה שליחים 4x100 מטר מעורב (3:36.12 דקות).
ביוגרפיה > 2019

באליפות העולם שנערכה בקוואנגג'ו, קוריאה הדרומית, ביולי 2019 הוא סיים במקום רביעי במשחה שליחים משולב 4x100 מטר חופשי ביחד עם יורי קיסיל, טיילור ראק ופני אולקסיאק בשיא לאומי חדש של 3:22.54 דקות, 43 מאיות השנייה איטי ממדליית ארד שבה זכתה צרפת (3:22.11 דקות), כשחיין ראשון הוא קבע תוצאה של 48.84 שניות, במקום שמיני במשחה ל-200 מטר גב בתוצאה של 1:58.50 דקות, בשלב חצי הגמר הוא קבע שיא קנדה חדש של 1:56.96 דקות ועלה מהמקום החמישי למשחה הגמר, במקום עשירי במשחה שליחים 4x100 מטר מעורב בתוצאה של 3:34.79 דקות, כשחיין ראשון הוא שחה את סגנון הגב בתוצאה של 54.36 שניות, במקום 11 במשחה ל-100 מטר גב בתוצאה של 53.59 שניות, במקום 22 במשחה ל-100 מטר חופשי בתוצאה של 49.05 שניות, במקום 13 במשחה שליחים 4x100 מטר חופשי בתוצאה של 3:15.06 דקות, כשחיין ראשון הוא קבע תוצאה של 48.80 שניות ובמקום 17 במשחה שליחים 4x200 מטר חופשי בתוצאה של 7:14.01 דקות, כשחיין ראשון הוא קבע תוצאה של 1:48.37 דקות.
ביוגרפיה > 2021 > מקום רביעי באולימפיאדה

באולימפיאדת טוקיו (2020) הוא סיים במקום רביעי במשחה שליחים 4x100 מטר חופשי ביחד עם ברנט היידן, ג'ושוע ליינדו ויורי קיסיל בשיא לאומי חדש של 3:10.82 דקות, 60 מאיות השנייה איטי ממדליית הארד שבה זכתה אוסטרליה (3:10.22 דקות). כשחיין רביעי הוא קבע ב"זינוק שליחים" תוצאה של 48.17 שניות, במקום שביעי במשחה שליחים 4x100 מטר מעורב ביחד עם גייב מסטרומטאו, ג'ושוע ליינדו ויורי קיסיל בתוצאה של 3:32.42 דקות, כשחיין ראשון הוא שחה את סגנון הגב בתוצאה של 53.69 שניות. נוסף לכך, הוא סיים במקום 16 במשחה ל-200 מטר גב בתוצאה של 1:59.36 דקות, בשלב המוקדמות הוא קבע תוצאה של 1:57.85 דקות ובמקום 19 במשחה ל-100 מטר גב בתוצאה של 53.80 שניות.
חיים אישיים

ת'ורמאייר יצא מהארון כהומוסקסואל בסוף 2019.
שיאים אישיים > בריכה אולימפית

100 מטר חופשי: 48.71 שניות (2019)
200 מטר חופשי: 1:47.66 דקות (2018)
100 מטר גב: 53.35 שניות (2019), שיא קנדה
200 מטר גב: 1:56.96 דקות (2019), שיא קנדה
שיאים אישיים > בריכת 25 מטר

100 מטר חופשי: 46.86 שניות (2019)
200 מטר חופשי: 1:43.78 דקות (2018)
100 מטר גב: 50.61 שניות (2020)
200 מטר גב: 1:50.27 דקות (2020), שיא קנדה
הערות שוליים

↑  "Markus Thormeyer". Team Canada - Official 2018 Olympic Team Website (באנגלית אמריקאית). 2015-04-10. נבדק ב-2018-05-06.
↑  "The University of British Columbia Athletics". gothunderbirds.ca (באנגלית). נבדק ב-2018-05-06.
↑  "Olympic swimmer performed at his peak after coming out as gay". Outsports. 19 בפברואר 2020. נבדק ב-20 בפברואר 2020. {{cite news}}:  (עזרה)
מתנדנדת על הגלים אך אינה טובעת

סמל העיר פריז ומתחתיו המוטו בלטינית
מתנדנדת על הגלים אך אינה טובעת (בלטינית: Fluctuat nec mergitur, בצרפתית: Il est agité par les vagues, et ne sombre pas) הוא ביטוי בלטינית המשמש כמוטו של העיר פריז.
הביטוי מופיע בסמל העיר לצד ספינה המתנדנדת על הגלים בים גועש. מקור הביטוי הוא בתאגיד יורדי הים בנהר הסן שבפריז, אשר שלט במסחר בעיר מאז התקופה הרומית.
הערות שוליים

↑  Tausin, Henri, Les devises des villes de France: leur origine, leur historique, avec les descriptions des armoiries (עמ' 128-130), ‏1914 (בצרפתית)
ערך זה הוא קצרמרבנושא סמלים. אתם מוזמנים לתרום לוויקיפדיה ו.
נביל מקני

נביל מקני (נולד ב-29 בספטמבר 2001 בקאן שבצרפת) הוא כדורגלן תוניסאי, המשחק בעמדת החלוץ בקבוצת אטואל דו סאהל מליגת העל התוניסאית ובנבחרת תוניסיה.
קריירת מועדונים

מקני גדל במחלקת הנוער של שטרסבורג, וערך שתי הופעות בקבוצת המילואים שלה.
ב-1 בספטמבר 2020 חתם מקני בקייבו ורונה מהסרייה ב'.
קריירה בינלאומית

ב-13 בנובמבר 2020 ערך מקני את הופעת הבכורה שלו בנבחרת תוניסיה, כשנכנס כמחליף בניצחון 1-0 על נבחרת טנזניה במסגרת מוקדמות גביע אפריקה לאומות 2021.
מתנדבי היישוב בבאפס

מתנדבי היישוב בבאפס, 1941
מתנדבי היישוב בבאפס היו יהודים שהתנדבו בעידוד המוסדות הלאומיים של היישוב בארץ ישראל לשרת בצבא הבריטי והוצבו כחיילים בתפקידי עזר ביחידת ה-"באפס" - Buffs (יחידת חיל רגלים) במסגרת התנדבות היישוב לצבא הבריטי במלחמת העולם השנייה.
ה-Buffs היה הכינוי של 'הרגימנט המלכותי של קנט המזרחית' - Royal East Kent Regiment. רגימנט הבאפס הוקם בשנת 1572 והיה אחד הרגימנטים הוותיקים ביותר בצבא הבריטי, הוא פורק ואוחד עם רגימנטים נוספים בשנת 1966 ושוב ב-1992 וכיום מורשתו נמצאת ברגימנט המלכותי של נסיכת ויילס. השם "באפס" שמשמעו צבע בגוני חום-צהוב, ניתן לרגימנט בשל הצבע הצהבהב חום של צווארוני מדי הייצוג של חייליה.
מתחילת מלחמת העולם השנייה ובמהלך כל שנות המלחמה, דרשה הנהגת היישוב מהבריטים ולחצה עליהם להקים יחידה עברית לוחמת, שתהיה מורכבת כולה מבני היישוב עם סמל ודגל משלה, כדוגמת הגדודים העבריים במלחמת העולם הראשונה, בה יוצבו וישרתו  מתנדבי היישוב לצבא הבריטי. הבריטים התחמקו כמעט עד סוף המלחמה מלהסכים לבקשה זו. מתנדבים בני היישוב נשלחו לשרת ביחידות עזר שונות, בחיל החפרים, ב'באפס', ברגימנט הארץ ישראלי, בפלוגות התובלה - אך לא ביחידה משלהם, בשפתם ותחת דגלם. יחידה כזו הוקמה רק לקראת סוף המלחמה.
בספטמבר 1940, בשיא תקופתה הקשה של בריטניה במלחמת העולם השנייה - ימי הקרב על בריטניה, הוקמה הפלוגה העברית הראשונה של חיל הרגלים בתוך ה-Buffs. שלטונות המנדט טענו כי הצבת מתנדבי היישוב ב'באפס' נעשתה מטעמים פורמליים, כדי להימנע מן הקשיים הכרוכים בהקמתו של רגימנט חדש, אך בעצם הצבתם של מתנדבי היישוב ביחידה טריטוריאלית של חיילים מחבל ארץ מסוים באנגליה, גילו הבריטים את כוונתם שלא להציבם בכל יחידה שיש בה סממן מקומי ארץ ישראלי או עברי.
משיקולים פוליטיים החליטו הבריטים לקיים שוויון בגיוס בין יהודים לערבים, אך בפועל רוב המתגייסים היו יהודים. הבריטים אפשרו תחילה גיוס לשש פלוגות בלבד, מהן שלוש פלוגות יהודיות ושלוש ערביות שתשרתנה בארץ ישראל ובעבר הירדן בלבד. בסופו של דבר קמו 15 פלוגות יהודיות, בכל אחת מהן כ-200 חיילים ובכולן יחדיו כ-3,000 איש. ציפיות המתגייסים והנהגת היישוב כי הפלוגות תזכינה לאימונים צבאיים מתקדמים נכזבו עד מהרה. הבריטים הטילו עליהן תפקידי עזר בלבד של אבטחה, שמירת מתקנים וליווי שיירות, ואימוניהן היו מצומצמים ביותר. הנשק שניתן להם היה משאריות מלחמת העולם הראשונה. פלוגות ה'באפס' חנו בארץ ישראל ותקוות המתנדבים כי במהרה ייצאו לחזית להילחם בגרמנים והאיטלקים נכזבו. לדברי מפקד ההגנה אליהו גולומב, במלאת חצי שנה לקיומן של הפלוגות, אין "פלוגות הבאפס אלה כוח צבאי: הן מנותקות מכל פיקוד, אין להם אימון רציני. החיילים עסוקים כרגיל בתפקידי-עזר שניים במעלה".
רק ב-1942 הורכבו מפלוגות הבאפס שלושת גדודי הרגימנט הארץ ישראלי, וגם אימונן הפך יסודי יותר. הקמת יחידות עבריות של חיל רגלים סדיר בצבא הבריטי היה ציון דרך חשוב בדרך החתחתים שהובילה לבסוף, ב-1944, לקראת סיום המלחמה, להקמת עוצבה עברית במלוא מובן המילה. בעוצבה זו שירתו רק חיילים יהודיים מארץ ישראל, והיא נשאה דגל וסמל ייחודיים לה, מפקדיה היו יהודים בני הארץ ובראשם היהודי הקנדי לוי בנימין, ושפת הדיבור בה הייתה עברית בלבד - הבריגדה היהודית.
לקריאה נוספת

יואב גלבר, תולדות ההתנדבות, הוצאת יד יצחק בן-צבי, 1979.
מרדכי נאור ודן גלעדי ארץ ישראל במאה העשרים - מיישוב למדינה, הוצאת משרד הביטחון, 1990.
גרשון ריבלין ואחרים, ספר תולדות ההגנה, חלק ראשון כרך ג', הוצאת עם עובד, 1972.
זאב שפר, ספר ההתנדבות: פרשת ההתנדבות הצבאית של יהודי ארץ ישראל במלחמת-העולם השנייה, הוצאת מוסד ביאליק, 1949.
מראדי

ערך זה עוסק בעיר בניז'ר. אם התכוונתם למחוז, ראו .
| --- | --- |

 מדינה:  ניז'ר ניז'ר
 מחוז:  מראדי
 ראש העיר:  קסום מאמנה מוקטר
 שטח:  74 קמ"ר
 גובה:  385 מטרים
 אוכלוסייה:  ‏
  ‑ בעיר:  267,249 (2012)
  ‑ צפיפות:  3,613 נפש לקמ"ר (2012)
 קואורדינטות:  13°30′N 7°06′E﻿ / ﻿13.5°N 7.1°E﻿ / 13.5; 7.1 
 אזור זמן:  UTC +1
  מפת מיקום  מפה מפורטת   (למפת ניז'ר מוגדלת) ניאמיי זינדר אגדז לוב צ'אד ניגריה בנין ב. פאסו מאלי אלג'יריהמראדי(למפת ניז'ר רגילה) ניאמיי זינדר אגדז לוב צ'אד ניגריה בנין ב. פאסו מאלי אלג'יריהמראדי  he tabBackground:;tabBorder:#aaa;defaultTab:0;
 
מראדי (בצרפתית: Maradi) היא העיר השנייה בגודלה בניז'ר.
גאוגרפיה

העיר ממוקמת כ-527 ק"מ מניאמיי, בירת ניז'ר.
אקלים

הטמפרטורה הממוצעת היא 26 מעלות צלזיוס. החודש הכי חם הוא מאי (30 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 734 מילימטרים בשנה. חודש אוגוסט הוא החודש שיש בו הכי הרבה גשם (228 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).
תנועה ותחבורה

העיר ממוקמת ליד הכבישים RN1‏, RN9 ו-RN18.
לקריאה נוספת

Finn Fuglestad. A History of Niger: 1850–1960. Cambridge University Press (1983) ISBN 0-521-25268-7
Jolijn Geels. Niger. Bradt UK/ Globe Pequot Press USA (2006) ISBN 978-1-84162-152-4
Samuel Decalo. Historical Dictionary of Niger (3rd ed.). Scarecrow Press, Boston & Folkestone, (1997) ISBN 0-8108-3136-8
Derrick J. Thorn. "The City of Maradi: French Influence Upon a Hausa Urban Center". Journal of Geography, Volume 70, Issue 8 November 1971, pages 472 – 482
הערות שוליים

1 2  Maradi (City, Maradi Region, Niger) - Population Statistics, Charts, Map and Location, www.citypopulation.de
1 2  Maradi, מפות גוגל (ב־)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007560117705171  BnF: cb167040423 (data)  GND: 6132731-1  LCCN: n88053307  SUDOC: 02776690X  VIAF: 146683431   WorldCat (עם VIAF): 146683431 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
מתאם ירי

מדחף ממטוס סופווית' בייבי שנפגע מקליעי המטוס עליו היה מורכב אשר היה ללא מתאם ירי. נדרשה החלפה מיידית של המדחף לאחר נחיתת המטוס.
מתאם ירי (באנגלית: Interrupter gear) היה מנגנון שהותקן במטוסי קרב מונעי מדחף, אשר איפשר לטייס לירות במקלע בכינון ישיר לעבר מטוסי האויב מבעד למדחף המסתובב בקדמת המטוס (בנקודות ה"מתות" של הסיבוב) מבלי לפגוע בו.
לראשונה נעשה שימוש במתאם הירי במלחמת העולם הראשונה והוא סימן שלב משמעותי ביותר בהתפתחות הלוחמה האווירית. השימוש המשיך עד למלחמת קוריאה והפסיק עם היעלמותם של מטוסי הקרב מונעי המדחף לטובת מטוסי הסילון.
היסטוריה

הניסיונות הראשונים לתאם את הירי עם סיבובי המדחף נעשו בגרמניה ובצרפת עוד לפני פרוץ מלחמת העולם הראשונה, אולם המפתחים כמעט שלא זכו לתמיכה פיננסית מצד רשויות הצבא אשר לא הכירו בחשיבות כלי הטיס החמושים וראו בהם רק אמצעי לסיור.
הפטנט התאורטי הראשון על מנגנון תיאום ירי נרשם על ידי המהנדס השווייצרי פרנץ שניידר ב- 1913 ושנה מאוחר יותר כבר פעל דגם מעשי של המערכת.
את הטיסה החמושה הראשונה המצוידת במערכת תיאום הירי ביצע הטייס הצרפתי רולאן גארוס, והיא התקיימה ב-1915 על מטוס מדגם Morane-Saulnier L החמוש במכונת ירייה מדגם הוצ'קיס 8 מ"מ. להבי המדחף צוידו בשריון הגנה למניעת פגיעה בהם במקרה של חוסר תיאום. בתאריך 18 באפריל 1915 הפיל גארוס בקרב אוויר 3 מטוסי אויב גרמניים בטרם הופל בעצמו. הגרמנים מיהרו לתפוס את שרידי המטוס המרוסק והם נשלחו לבדיקה מקיפה בגרמניה.
מתאם הירי של חברת פוקר

חברת פוקר הגרמנית כבר עסקה בפיתוח מנגנון תיאום ירי אשר התבסס על הפטנט של שניידר, במשך שישה חודשים, עוד בטרם נתפסה המערכת של גארוס.
הפיתוח התבסס על מכונת היריה מדגם Parabellum MG14 המותקנת על מטוס מדגם פוקר -A3.
עקרון הפעולה של המערכת של פוקר היה השימוש בפיקה המותקנת על ציר המדחף. כאשר הציר הסתובב הפיקה לחצה על מוט ארוך המחובר להדק של מכונת היריה. הפיקה הותקנה כך שהלחיצה על מוט ההדק התבצעה כאשר להבי המדחף היו במצג אופקי ואז התרחשה פליטת הכדור. כאשר הטייס רצה לבצע ירי, הוא הזיז את המוט לכיוון הפיקה ובכך שילב את מערכת הירי ואיפשר לתנועת הסיבוב של המדחף לפעול על ההדק באופן רציף עד להזזת המוט וביטול השילוב להפסקת הירי.
הניצחון הראשון בקרב אוויר תוך שימוש במערכת של פוקר התרחש ב-1 ביולי 1915 כאשר מטוס גרמני הפיל מטוס צרפתי בשמי צפון מזרח צרפת.
המערכת היעילה של פוקר הקנתה לגרמנים יתרון מוחלט בשמי החזית המערבית. חיל האוויר הבריטי ניסה לישם ללא הצלחה טכנולוגיה של מדחף אחורי אשר איפשרה לטייס ירי קדימה ללא הפרעת המדחף.
הטייסים הגרמנים נדרשו לעשות כל מאמץ שלא לנטוש מעל שטחי האויב ובכך לאפשר לו לתפוס את מערכת הירי המשוכללת, אך למרות זאת כבר במחצית 1916 הייתה הטכנולוגיה של ירי מתואם נחלת שני הצדדים היריבים ובכך בוטל  היתרון של מערכת הירי הגרמנית.
מתאם הירי של קונסטנטינסקו

המהנדסים הבריטים נכשלו בישום והתאמת עקרון הפעולה של מתאם הירי של פוקר. בעיות התיאום התגלו בעיקר בסיבובי מדחף איטיים אשר גרמו לפגיעת הקליעים בלהבי המדחף והריסתו.

בסופו של דבר החליטו הבריטים לאמץ את מתאם הירי שהומצא על ידי המהנדס הרומני ג'ורג' קונסטנטינסקו (Constantinescu). עקרון הפעולה של מתאם הירי הזה התבסס על התאוריה שפיתח קונסטנטינסקו בדבר האפשרות להשתמש בתנודות של גלי קול ליצירת אנרגיה לצורך הנעה של מכלולים מכניים. הטכנולוגיה שפיתח בעקבות התאוריה, איפשרה את יישום השימוש בפולסים קוליים אשר הועברו באמצעות עמוד של נוזל במקום השימוש בחיבורים המכניים המסורתיים. מערכת זו התגלתה כאמינה ומהירה מאוד ואשר לא הושפעה כלל ממהירות המטוס והמדחף. יתרה מזאת, ניתן היה להתקין את המערכת על כל סוגי המטוסים ללא צורך בהתאמה ספציפית כמו במקרה של המערכת המכנית. יתרון נוסף של המערכת של קונסטנטינסקו התגלה כאשר התברר כי הגרמנים לא העתיקו את המערכות שנתפסו בידיהם מכיוון שחשבו בטעות שהן חלק מן המערכת ההידראולית ולא חלק ממערכת הירי.
הוצאה מן השירות

כבר בעשור שלאחר מלחמת העולם הראשונה, פחת השימוש במנגנונים של תיאום ירי. המהירות הגוברת של המטוסים ומהירות הסיבוב הגבוהה של המדחף היקשו על יצירת התיאום ועל יעילות  העברת פקודת הירי בתוך מערכת השליטה. מנגנון תיאום ירי קדמי היה מוגבל לשני קנים בלבד, והרצון והדרישה לעוצמת וקצב אש גבוהים יותר חייבו את העברת התותחים לכנפיים. הכנפיים כמנשא לנשק איפשרו התקנה במקום נרחב יותר ומערכות גדולות יותר. היו שטענו כי רמת הדיוק של הירי נפגעת כאשר הטייס אינו יורה ישירות למטרה אלא מן הצד. ברית המועצות הייתה האחרונה לצייד את מטוסיה במנגנון תיאום ירי במדחף במהלך מלחמת קוריאה, והמעבר למטוסי קרב מונעי סילון העלים אותם מן הזירה באופן סופי.
תרשים הפעולה של מתאם הירי של חברת פוקר. על מנת לבצע ירי: 1. הטייס מושך את הידית (ירוק)
2.המוט (אדום) המתחבר יוצר מגע על ציר המדחף שעליו מותקנת הפיקה 
3.התנועה הסיבובית של הפיקה (אפור) גורמת ללחיצת המוט (כחול) כנגד קפיץ
4.המגע שנוצר עם ההדק (צהוב), מתאפשר כאשר ניצרת הירי (סגול) במצב פתוח
המחולל לגלי הקול במתאם הירי של קונסטנטינסקו פועל באמצעות גלגל פיקות, המורכב בתוך מכלול המניע את הבוכנה, המורכבת בתוך צילינדר.

חלקי המערכת: 1. פיקה 2. גוף המחולל 3.צילינדר 4. בוכנה 5.כיסוי אטום 6.כיסוי מד המהירות 7.כיסוי מחזיר שמן 8.פלג 10. חלק אחורי .
מריה תרסה, נסיכת ספרד (1882–1912)

מריה תרסה, נסיכת ספרד (בספרדית: María Teresa de Borbón y Habsburgo-Lorena; ‏12 בנובמבר 1882 - 23 בספטמבר 1912) הייתה נסיכה ספרדית, ובתו של אלפונסו השנים עשר, מלך ספרד.
ביוגרפיה

מריה תרסה נולדה ב-12 בנובמבר 1882 במדריד, לאלפונסו השנים עשר, מלך ספרד ולמריה כריסטינה, ארכידוכסית אוסטריה, בתם של קרל פרדיננד, ארכידוכס אוסטריה ואליזבת פרנציסקה, ארכידוכסית אוסטריה. בשנת 1885 מת אביה, וכעבור חצי שנה נולד אחיה אלפונסו השלושה עשר.
ב-12 בינואר 1906 התחתנה מריה תרסה עם פרדיננד, נסיך בוואריה, ממנו נולדו לה 3 ילדים.
ב-23 בספטמבר 1912 מתה מריה תרסה במדריד, כתוצאה משבץ מוחי, והיא בת 29 בלבד.
משפחתה

ב-12 בינואר 1906 התחתנה מריה תרסה עם פרדיננד, נסיך בוואריה, ממנו נולדו לה 4 ילדים:
לואיס אלפונסו מספרד (1906–1983)
חוסה אאוחניו מספרד (1909–1966)
מריה דה לאס מרסדס מספרד (1911–1953)
מריה דל פילאר מספרד (1912–1918)
נביל גילאס

נביל גילאס (בערבית: نبيل غيلاس; נולד ב-20 באפריל 1990) הוא כדורגלן צרפתי-אלג'ירי. אחיו של נביל, כאמל, גם הוא שחקן כדורגל.
קריירה

גילאס נולד במרסיי למשפחה ממוצא אלג'יראי. עד שנת 2010 שיחק בליגות החובבניות בצרפת, בגיל 20 עבר למוריירנסה מפורטוגל, באותה עונה הושאל לויזאלה וכעבור עונה אחת חזר למוריירנסה, איתה חזר לראשונה אחרי 7 שנים. בעונת 2012/2013 השתתף בכל המשחקים וכבש 13 שערים בליגה, ועוד 3 נוספים, אך בסיום העונה ירדה קבוצתו חזרה לליגה השנייה.
ב-8 ביולי 2013, חתם בפורטו תמורת 3 מיליון אירו, וסעיף שחרור של 30 מיליון אירו. ב-22 בספטמבר ערך את הופעת הבכורה שלו בתיקו 2-2 נגד אשטוריל. ב-5 בפברואר 2014, הבקיע את שער הבכורה שלו עבור פורטו בניצחון 1–2 נגד אותה אשטוריל במסגרת הגביע הפורטוגזי. ב-27 בפברואר 2014 הבקיע את שערו הראשון בליגה האירופית בתיקו 3-3 נגד איינטרכט פרנקפורט שהעלה את פורטו לשמינית הגמר של המפעל.
ב-1 בספטמבר 2014 הושאל לקורדובה שעלתה לליגה הראשונה עונה קודם לכן. ב-12 בספטמבר 2014 ערך את הופעת הבכורה שלו בתיקו 1-1 נגד אלמריה.
ב-10 ביולי 2015 הושאל ללבאנטה הספרדית.
במרץ 2013 זומן לראשונה לסגל נבחרת אלג'יריה לקראת המשחק נגד בנין במסגרת מוקדמות מונדיאל 2014. ב-9 ביוני 2013 ערך את הופעת הבכורה שלו נגד בנין, בו גם הבקיע את שער הבכורה שלו בנבחרת, המשחק נגמר בניצחון 1–3.
תארים

פורטו
הסופר קאפ הפורטוגזי: 2013
נוסח צה"ל האחיד

הנוסח האחיד בצה"ל הוא כינוי לנוסח התפילה שנקבע על ידי הרב הצבאי הראשי שלמה גורן בסידור הצה"לי.
בשנת 1963, ערך הרב הצבאי הראשי, שלמה גורן, סידור תפילה שישמש את החיילים בבסיסי צה"ל. בהתאם למדיניות מיזוג הגלויות שנהגה באותה תקופה, ביקש הרב גורן לקבוע נוסח אחיד שישמש את כלל החיילים ובחר את נוסח ספרד אשר משלב בין נוסח אשכנז לנוסח הספרדים.  הרב גורן לא המציא נוסח תפילה חדש אלא קבע את הנוסח האחיד להיות נוסח ספרד.
המספר המועט של המתפללים בכל אחד מבסיסי צה"ל דרש ברוב המקרים שכולם יתפללו יחד כדי שיתפללו במניין. לדעת המצדדים בנוסח אחיד, השימוש בנוסח אחיד ימנע ויכוחים על הנוסח בין המתפללים ויאפשר לכאלו המצטרפים לתפילה להתמצא יותר בקלות בתפילה.